**PRILOG IX. KRITERIJI ODABIRA ZA TIP OPERACIJE 3.1.1. „ULAGANJE U POKRETANJE, POBOLJŠANJE ILI PROŠIRENJE LOKALNIH TEMELJNIH USLUGA ZA RURALNO STANOVNIŠTVO, UKLJUČUJUĆI SLOBODNO VRIJEME I KULTURNE AKTIVNOSTI TE POVEZANU INFRASTRUKTURU**

Kriteriji odabira projekata primjenjuju se na sve prijave projekata.

Nositelju projekta **ne može se dodijeliti veći iznos bodova** u odnosu od onog što je zatraženo u **prijavnom obrascu**.

Projekt mora ostvariti minimalni broj bodova kako bi prošao prag prolaznosti.

|  |  |  |
| --- | --- | --- |
| **TO 3.1.1.** | **KRITERIJI ODABIRA** | **BODOVI** |
| 1 | **Stupanj razvijenost JLS-a u kojem se provode aktivnosti iz poslovnog plana sukladno indeksu razvijenosti** | **Max. 10** |
| I. ili II. skupina JLS | 10 |
| III. ili IV. skupina JLS | 8 |
| V. ili VI. ili VII. ili VIII. skupina JLS | 6 |
| 2 | **Demografska obilježja naselja u kojima se provodi ulaganje (Popis naselja po broju stanovnika je u Prilogu X)** | **Max. 10** |
| Ulaganje se provodi u naselju do 199 stanovnika | 10 |
| Ulaganje se provodi u naselju od 200-599 stanovnika | 8 |
| Ulaganje se provodi u naselju od 600-999 stanovnika | 6 |
| Ulaganje se provodi u naselju s više od 1.000 stanovnika | 4 |
| 3 | **Tip ulaganja** | **Max. 10** |
| Ulaganje u rekonstrukciju (sa ili bez opremanja) | 10 |
|  | Ulaganje u građenje i/ili opremanje | 7 |
| Ulaganje u građenje | 5 |
| 4 | **Doprinos kvaliteti života (potencijalni korisnici)** | **Max. 10** |
| Ulaganja u građevine za ostvarivanje organizirane njege, odgoja, obrazovanja i zaštite djece do polaska u osnovnu školu (dječji vrtići, rekonstrukcija i opremanje prostora za izvođenje programa predškole u osnovnim školama te rekonstrukcija i opremanje prostora za igraonice pri knjižnicama, zdravstvenim, socijalnim, kulturnim i sportskim ustanovama, udrugama te drugim pravnim osobama u kojima se provode kraći programi odgojno- obrazovnog rada s djecom rane i predškolske dobi uz suglasnost Ministarstva znanosti, obrazovanja i sporta sukladno odredbama Zakona o predškolskom odgoju i naobrazbi) | 10 |
| Ulaganje u javno dostupnu infrastrukturu otvorenu za sve pojedince i sve interesne skupine (javne zelene površine – parkovi i sl.; pješačke staze; pješačke zone; otvoreni odvodni kanali koji nisu sastavni dio ceste; groblja; javne prometne površine – trgovi, pothodnici, nadvožnjaci, javne stube i prolazi; tržnice; dječja igrališta, sportske i građevine kojim ne upravlja udruga, rekreacijske zone na rijekama i jezerima, biciklističke staze i trake, tematski putovi i parkovi, turistički informativni centri) | 7 |
| Ulaganje u multifunkcionalnu društvenu infrastrukturu za javnu uporabu kojom se koristi više od četiri interesnih skupina (društveni domovi, kulturni centri, vatrogasni domovi i spremišta, planinarski domovi i skloništa, sportske građevine, objekti za slatkovodni sportski ribolov) | 5 |
| **Najveći mogući broj bodova** | | **40** |
| **Prag prolaznosti** | | **20** |

**Kriterij odabira 1**

Područje LAG-a „Krka“ prema stupnju razvijenosti:

|  |  |
| --- | --- |
| I. i II. skupina JLS | Općine: Unešić i Ružić  Grad: Skradin |
| III. i IV. skupina JLS | Općina Promina |
| V. ili VI. ili VII. ili VIII. skupina JLS | Općina Bilice  Gradovi: Drniš i Šibenik |

**Kriterij odabira 2**

Popis naselja područja LAG-a KRKA po broju stanovnika je u Prilogu X Natječaja.

**Kriterij odabira 3**

Prema kriteriju broj 2, a koji se odnosi na tip ulaganja nositelj projekta može ostvariti:

* **10 bodova** ukoliko se projekt za koji se podnosi Zahtjev za potporu odnosi na rekonstrukciju postojećih građevina sa ili bez opremanja,
* **7 bodova** ukoliko se projekt za koji se podnosi Zahtjev za potporu odnosi na izgradnju novih građevina sa opremanjem ili se odnosi na opremanje
* **5 bodova** ukoliko se projekt za koji se podnosi Zahtjev za potporu odnosi na izgradnju novih građevina bez opremanja.

**Kriterij odabira broj 4**

Prema kriteriju broj 4, a koji se odnosi na doprinos kvaliteti života, nositelj projekta ostvaruje bodove kako slijedi:

* **10 bodova** ukoliko ulaže u građevinu za ostvarivanje organizirane njege, odgoja, obrazovanja i zaštite djece do polaska u osnovnu školu, a koja se odnosi na;
* dječji vrtić,
* rekonstrukciju i opremanje prostora za izvođenje programa predškole u osnovnim školama te
* rekonstrukciju i opremanje prostora za igraonicu pri knjižnicama, zdravstvenim, socijalnim, kulturnim i sportskim ustanovama, udrugama te drugim pravnim osobama u kojima se provode kraći programi odgojno-obrazovnog rada s djecom rane i predškolske dobi uz suglasnost Ministarstva znanosti, obrazovanja i sporta sukladno odredbama Zakona o predškolskom odgoju i naobrazbi,
* **7 bodova** ukoliko ulaže u javno dostupnu infrastrukturu otvorenu za sve pojedince i sve interesne skupine, a koja se odnosi na;
* javnu zelenu površinu – parkovi i sl.,
* pješačku stazu,
* pješačku zonu,
* otvoreni odvodni kanal (koji nije sastavni dio ceste),
* groblje (komunalna infrastruktura i prateće građevine),
* javnu prometnu površinu (trg, pothodnik, nadvožnjak, javne stube i prolaz koji nisu sastavni dio ceste)
* tržnicu,
* dječje igralište,
* sportsku i građevinu kojom ne upravlja udruga (pod građevinom se podrazumjeva objekt koji sadrži kombinaciju najmanje dvije od slijedećih vrsta projekata; vatrogasni dom i spremišta, društveni dom/kulturni centar, turističko informativni centar, dječji vrtić/igraonica ili biciklistička staza, tematski put i park, javna zelena površina, pješačka staza, pješačka zona i javna prometna površina),
* rekreacijsku zonu na rijekama i jezerima,
* biciklističku stazu i traku (koja nije sastavni dio ceste),
* tematski put i park i
* turistički informativni centar,
* **5 bodova** ukoliko ulaže u multifunkcionalnu društvenu infrastrukturu za javnu uporabu kojom se koristi više interesnih skupina (više od četiri), što se mora detaljno opisati u Prilogu III – Opisu projekta (4.2. Ciljane skupina i krajnji korisnici) uz Odluku predstavničkog tijela jedinice lokalne samouprave o suglasnosti za provedbu ulaganja na području jedinice samouprave, a koja se odnosi na;
* društveni dom,
* kulturni centar,
* vatrogasni dom i spremište,
* planinarski dom i sklonište,
* sportsku građevinu te
* objekt za slatkovodni sportski ribolov (ribički dom, nadstrešnica i dr.)